**Vyhlásenie Združenia všeobecných lekárov pre dospelých Slovenskej Republiky o.z.**

k najzávažnejším súčasným problémom všeobecného lekárstva na Slovensku

**III. Snem združenia, Nižná, 25.04.2019.**

Všeobecné lekárstvo má dlhodobý nedostatok financií na zabezpečenie dostupnej a kvalitnej zdravotnej starostlivosti a taktiež na zabezpečenie generačnej obmeny všeobecných lekárov na celom Slovensku. Je preto potrebné, aby Ministerstvo zdravotníctva týmto problémom priradilo najvyššiu prioritu. Jedným z riešení je zmena úhradového systému formou úhradovej vyhlášky vydanej Ministerstvom zdravotníctva.

ZVLD SR o.z. vyjadruje podporu hlavnej odborníčke pre všeobecné lekárstvo pri zavádzaní nových kompetencií VLD v spojení s koncepčným rozvojom odboru všeobecného lekárstva v SR a vyzýva k spoločnej koordinovanej komunikácii zástupcov všetkých všeobecných lekárov na Slovensku s Ministerstvom zdravotníctva SR s cieľom zmeniť spôsob financovania všeobecného lekárstva na financovanie zakotvené v legislatíve formou úhradovej vyhlášky (podobným mechanizmom je dnes hradená napríklad Ambulantná pohotovostná služba).